Dale kirke (Fjaler)

Dale kirke (Dale kyrkje) er en langkirke fra 1864 i Fjaler kommune i Vestland fylke.

Den nåværende kirken er en tømret langkirke i tradisjonell stil.  Ny-gotiske trekirker av denne typen ble det bygget mange av i Norge i andre halvdel av 1800-tallet.  Kirken ble reist av byggmester Øvrehus fra Hosanger og den kostet rundt 5000 spesiedaler.  Kirken har rundt 550 sitteplasser og har vært hovedkirke i Fjaler siden 1894.

Det finnes ingen sikre opplysninger om når den første kirken ble reist i Dale etter at kristendom kom til landet for rundt 1000 år siden. Trolig var den første kirken en stavkirke. I det historiske dokumentet Bergens Kalvskinn fra ca. 1350 er ”Dalskirkue” nevnt. Det var trolig den andre kirken i Fjaler.  Denne ble revet i 1593 for å gi plass for en ny kirke; en tjærebredd, bordkledd tømmerkirke, som ble stående fram til 1863. Den kjente landskapsmaleren Anders Askevold har den med på et oljemaleri fra Dalsbygda i 1853. I 1772 ble alle kirkene i prestegjeldet solgt på auksjon og kom i privat eie, men i 1860 ga konsul Jansen kirken til Dale kyrkjelyd uten vederlag.

Da denne kirken ble for liten og dessuten var i dårlig stand, ble den revet i 1863 og den nye kirken sto ferdig året etter.

Adkomst til stedet er via fylkesvei 57.

Litteratur

Eksterne lenker 
 Fylkesarkivet i Sogn og Fjordane
 Fylkesleksikon for Sogn og Fjordane
 Fjaler sogneråd
 
 

Kirker i Fjaler
Kulturminner i Fjaler
Kirker i Sunnfjord prosti
Religiøse byggverk fra 1864
1864 i Norge
Langkirker i Bjørgvin bispedømme